
	Comisia pentru buget, finanţe şi bănci

	
	Bucureşti,        

Nr. 22/194/01.06.2011


Biroul Permanent

al

Camerei  Deputaţilor

Vă înaintăm, alăturat, raportul asupra propunerii legislative pentru modificarea Ordonanţei nr.92/2003 privind Codul de procedură fiscală, publicată în M.Of. nr.941 din 29 decembrie 2003 (rectificată şi republicată), cu modificările şi completările ulterioare ,  cu care comisia noastră a fost sesizată în fond cu adresa Biroului Permanent nr.Pl.x 256 din  9 mai 2011.
	PREŞEDINTE,

Maria Eugenia Barna

	Comisia pentru buget, finanţe şi bănci
	
	Bucureşti,    

Nr. 22/194/01.06.2011


RAPORT

asupra propunerii legislative pentru modificarea Ordonanţei nr.92/2003 privind Codul de procedură fiscală, publicată în M.Of. nr.941 din 29 decembrie 2003 (rectificată şi republicată), cu modificările şi completările ulterioare


Cu adresa nr. Plx 256 din 9 mai 2011, Biroul Permanent conform art.95  din Regulamentul Camerei Deputaţilor, republicat, a sesizat pentru examinare şi avizare în fond, Comisia pentru buget, finanţe şi bănci cu propunerea legislativă pentru modificarea Ordonanţei nr.92/2003 privind Codul de procedură fiscală, publicată în M.Of. nr.941 din 29 decembrie 2003 (rectificată şi republicată), cu modificările şi completările ulterioare.
Prezenta propunere legislativă are ca obiect de reglementare externalizarea activităţii de colectare a creanţelor fiscale către entităţi private, în speţă avocaţi, executori judecătoreşti sau societăţi specializate în domeniul colectării debitelor.

La întocmirea raportului s-a avut în vedere avizul  Consiliului legislativ .
Guvernul nu susţine adoptarea acestei iniţiative legislative.
Propunerea legislativă a fost respinsă de Senat în şedinţa din 4 mai 2011.

Propunerea legislativă, potrivit art. 75 din Constituţia României, republicată şi a art. 92 din Regulamentul Camerei Deputaţilor, republicat este de competenţa decizională a Camerei Deputaţilor .
În raport de obiectul şi conţinutul său, propunerea legislativă face parte din categoria legilor ordinare.
La lucrările comisiei şi-au înregistrat prezenţa un număr de 30 deputaţi, din totalul de 33 membri ai comisiei.
La dezbaterea propunerii legislative a participat, în conformitate cu prevederile art. 54 şi 55 din Regulamentul Camerei Deputaţilor, republicat, doamna Anghel Tanţi – director la Ministerul Finanţelor Publice.
Raportul comisiei a fost adoptat cu unanimitatea membrilor comisiei celor prezenţi la dezbatere. 

In urma dezbaterii, în şedinţa din data de 01.06.2011, comisia propune Plenului Camerei Deputaţilor respingerea propunerii legislative pentru modificarea Ordonanţei nr.92/2003 privind Codul de procedură fiscală, publicată în M.Of. nr.941 din 29 Decembrie 2003 (rectificată şi republicată), cu modificările şi completările ulterioare deoarece prezenta iniţiativă legislativă ar fi trebuit să cuprindă prevederi referitoare la modalitatea de externalizare, criteriile care vor sta la baza acestora, precum şi reglementări cu privire la drepturile şi obligaţiile părţilor implicate. Întrucât propunerea legislativă cuprinde prevederi care vizează în mod direct şi activitatea autorităţilor administraţiei publice locale, având în vederea dispoziţiile art. 8 din Legea administraţiei publice locale nr. 215/2001, republicată, cu modificările şi completările ulterioare, înainte de adoptarea oricărei decizii, cu privire la soluţiile vizate de iniţiatori, trebuia consultate şi structurile asociative ale administraţiei publice locale.
	PREŞEDINTE,

Maria Eugenia Barna


	SECRETAR,

Nicolae Bud


Şef serviciu,

Consilier parlamentar Roşu Gica

Întocmit,

Consilier parlamentar Ene Giorgiana

